תקנות הגנת הצומח (סדרי דין בפני ועדת ערר)

{{ח:התחלה}}
{{ח:כותרת|תקנות הגנת הצומח (סדרי דין בפני ועדת ערר), תשכ״ח–1967}}
{{ח:קטע3||תקנות בדבר סדרי דין בפני ועדת ערר}}

{{ח:פתיח-התחלה}}
{{ח:תיבה|ק״ת תשכ״ח, 474|תקנות הגנת הצומח (סדרי דין בפני ועדת ערר)|https://olaw.org.il/takanot/takanot-2154.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק הגנת הצומח#סעיף 2ד|סעיף 2ד(ב)}} {{ח:חיצוני|חוק הגנת הצומח|לחוק הגנת הצומח, תשט״ז–1956}}, ובתוקף שאר הסמכויות הנתונות לי לפי כל דין, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”ועדה“ – ועדת ערר שנתמנתה לפי {{ח:חיצוני|חוק הגנת הצומח#סעיף 2ד|סעיף 2ד לחוק}};
{{ח:ת|סוג=הגדרה}} ”ערר“ – ערר לפי {{ח:חיצוני|חוק הגנת הצומח#סעיף 2ד|סעיף 2ד}} {{ח:חיצוני|חוק הגנת הצומח#סעיף 2ו|או 2ו לחוק}};
{{ח:ת|סוג=הגדרה}} ”משיב“ – ועדת ההדברה.

{{ח:סעיף|2|הגשה}}
{{ח:תת|(א)}} העורר ימסור לועדה, או ישלח בדואר רשום לפי מענה שפורסם ברשומות, כתב הערר בארבעה עותקים.
{{ח:תת|(ב)}} היה מענה של הועדה בבית משפט, יימסר כתב הערר במשרד הרישום של אותו בית משפט.

{{ח:סעיף|3|פרטי הערר}}
{{ח:ת}} בכתב הערר יפורטו –
{{ח:תת|(1)}} שמו של העורר, משלח ידו, מענו והמען למסירת מסמכים;
{{ח:תת|(2)}} תמצית תכנית ההדברה שעליה עוררים, או תוכן הבקשה לפי {{ח:חיצוני|חוק הגנת הצומח#סעיף 2ה|סעיף 2ה לחוק}} או התנאים והסייגים שנקבעו על ידי המשיב ושעליהם מוגש הערר;
{{ח:תת|(3)}} התאריך שבו בוצעה התכנית להדברה והתאריך שבו נקבעו סייגים ותנאים לפי {{ח:חיצוני|חוק הגנת הצומח#סעיף 2ה|סעיף 2ה לחוק}};
{{ח:תת|(4)}} נימוקי הערר, כל נימוק בפסקה מיוחדת ובקיצור;
{{ח:תת|(5)}} הסעד המבוקש על ידי העורר.

{{ח:סעיף|4|צירוף מסמכים}}
{{ח:ת}} לכתב הערר יצורפו שני עותקים של תצהיר לאימות העובדות שעליהן מסתמך העורר ושל העתק ההודעה אם נמסרה לעורר בכתב.

{{ח:סעיף|5|חתימת הערר}}
{{ח:ת}} כתב הערר ייחתם ביד העורר או בא־כוחו.

{{ח:סעיף|6|העברת כתב הערר למשיב}}
{{ח:ת}} הוגש ערר לועדה, ישלח יושב ראש הועדה למשיב עותק אחד של כתב הערר ושל כל מסמך שצורף אליו.

{{ח:סעיף|7|תשובת המשיב}}
{{ח:ת}} המשיב יגיש לועדה, לא יאוחר מחמישה עשר ימים מהיום שנמסר לו עותק מהערר, תשובה מנומקת בשני עותקים בצירוף תצהיר לאימות העובדות שעליהן הוא מסתמך; יושב ראש הועדה רשאי להאריך את התקופה להגשת התשובה אם ראה לכך סיבה מצדקת.

{{ח:סעיף|8|חתימת התשובה}}
{{ח:ת}} התשובה תיחתם ביד המשיב או ביד בא־כוחו.

{{ח:סעיף|9|העברת התשובה לעורר}}
{{ח:ת}} יושב ראש הועדה ישלח לעורר עותק אחד של התשובה ושל כל מסמך שצורף אליה.

{{ח:סעיף|10|החלטה על יסוד חומר בכתב}}
{{ח:ת}} ויתרו העורר והמשיב על השמעת טענותיהם לפני הועדה, רשאית הועדה לתת את החלטתה על יסוד החומר בכתב שהובא בפניה.

{{ח:סעיף|11|קביעת מועד לשמיעת הערר}}
{{ח:ת}} לא ויתרו בעלי הדין כאמור {{ח:פנימי|סעיף 10|בתקנה 10}}, או החליט יושב ראש הועדה להזמין את בעלי הדין, יקבע יושב ראש הועדה מועד לשמיעת הערר וישלח הזמנות לעורר ולמשיב; ההזמנה תימסר לבעלי הדין שבעה ימים לפחות לפני מועד השמיעה.

{{ח:סעיף|12|התייצבות לחקירה שכנגד}}
{{ח:תת|(א)}} רצה אחד מבעלי הדין לחקור חקירה שכנגד אדם שמסר תצהיר לאימות העובדות שעליהן מסתמך בעל הדין השני, יודיע על כך בכתב לבעל הדין השני ארבעה ימים לפחות לפני מועד השמיעה וימסור העתק של הודעתו ליושב ראש הועדה.
{{ח:תת|(ב)}} הודיע אחד מבעלי הדין כאמור בתקנת משנה (א), לא ישמש התצהיר שעליו ניתנה ההודעה ראייה אלא אם היה המצהיר נוכח בשמיעת הערר כשהוא מוכן לחקירה שכנגד, זולת אם היתה הועדה משוכנעת שקבלת התצהיר דרושה למען הצדק.

{{ח:סעיף|13|שמיעת הערר}}
{{ח:תת|(א)}} הועדה תשמע תחילה את טענות העורר ולאחר מכן את טענות המשיב.
{{ח:תת|(ב)}} הועדה רשאית, ככל שהדבר ייראה לה, להתיר לעורר להשיב לטענות המשיב.

{{ח:סעיף|14|התייצבות בעלי הדין לפני הועדה}}
{{ח:ת}} לא התייצב אחד מבעלי הדין לפני הועדה במועד הקבוע לשמיעת הערר, רשאית הועדה לדון בערר ולהחליט שלא בפניו או לדחות את השמיעה למועד מאוחר יותר.

{{ח:סעיף|15|דחיית הדיון}}
{{ח:ת}} הועדה רשאית לדחות את שמיעת הערר למועד אחר, ומשהתחילה בשמיעתו, לדחות את המשך הדיון בו, אם הדחייה דרושה, לדעתה, למען הצדק.

{{ח:סעיף|16|הגבלת הדיון לנימוקים בערר או בתשובה}}
{{ח:תת|(א)}} בשמיעת הערר לא תיזקק הועדה לכל נימוק שלא הוזכר בערר או בתשובה, אלא אם היא משוכנעת שהנימוק נשמט שלא באשמת בעל הדין המבקש להיעזר בו, או ששמיעת הנימוק דרושה למען הצדק.
{{ח:תת|(ב)}} הועדה רשאית להורות על הגשת פרטים נוספים והמצאת ראיות נוספות בכל ענין הנזכר בערר או בתשובה או ביחס לכל נימוק שהועדה החליטה להיזקק לו כאמור בתקנת משנה (א).

{{ח:סעיף|17|החלטת הועדה}}
{{ח:תת|(א)}} החלטות הועדה יתקבלו פה אחד או ברוב דעות.
{{ח:תת|(ב)}} החלטת הועדה תיערך בכתב ותיחתם ביד היושב ראש וחברי הועדה.
{{ח:תת|(ג)}} העתק ההחלטה, מאושר ביד היושב ראש או ביד מי שהוא קבע לכך, יישלח בדואר רשום לעורר ולמשיב סמוך ככל האפשר למתן ההחלטה.

{{ח:סעיף|18|מיזוג עררים}}
{{ח:ת}} הועדה רשאית לאחד עררים התלויים ועומדים לפניה, לדון בהם במשותף ולתת החלטה אחת בכולם, באחת מאלה:
{{ח:תת|(1)}} אם העררים הוגשו על הודעה אחת או על שימוש אחד בסמכות;
{{ח:תת|(2)}} אם כרוכות בהם בעיות משפטיות או בעיות עובדתיות זהות או שכרוכות בהם בעיות משפטיות או בעיות עובדתיות דומות.

{{ח:סעיף|19|השם}}
{{ח:ת}} לתקנות אלה ייקרא ”תקנות הגנת הצומח (סדרי דין בפני ועדת ערר), תשכ״ח–1967“.

{{ח:חתימות|ט׳ בכסלו תשכ״ח (11 בדצמבר 1967)}}
* '''יעקב ש׳ שפירא'''
שר המשפטים
{{ח:סוגר}}
{{ח:סוף}}
[[קטגוריה:בוט חוקים]]